Il‐Ħadd, 21 ta' April 2019: Ħadd il‐Għid, fl-10:30 a.m., l-Arċisqof Charles J. Scicluna ċċelebra Quddiesa Stazzjonali tal‐Għid il‐Kbir tal‐Mulej, fil‐Konkatidral ta' San Ġwann. Fi tmiem il‐Quddiesa, l‐Arċisqof ta l‐Barka Appostolika bl‐Indulġenza Plenarja. L-omelija tal-Arċisqof Charles J. Scicluna – Fil-Konkatidral ta' San Ġwann, il-Belt Valletta "In-nisa, mimlijin bil-biża' baxxew għajnejhom lejn l-art imma ż-żewġt irġiel lebsin ilbies jiddi qalulhom: 'Il-għala qegħdin tfittxuh qalb il-mejtn lil min hu ħaj?'" (Lq 24:5). Dan huwa l-messaġġ li aħna qegħdin niċċelebraw illum b'ferħ kbir: fittxejna katavru u sibna qabar vojt. M'għandniex infittxu qalb il-mejtin lil Ġesù ta' Nazaret li hu ħaj. Illum niċċelebraw il-fidi tal-Knisja fl-irxoxt tal-Mulej Ġesù. Minn dan l-avveniment bħal għajn qaddisa tinbet il-fidi tagħna u dak kollu li aħna ngħixu ta' Nsara. Arċisqof ta' Malta
Fl-Għid titwieled il-fidi